ประกาศกระทรวงการคลัง

เรื่อง  การอนุญาตการประกอบธุรกิจสินทรัพย์ดิจิทัล

พ.ศ. 2561

(ฉบับประมวล)

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4 และมาตรา 26 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561  รัฐมนตรีว่าการกระทรวงการคลังออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ ในประกาศนี้

“ผู้ขอรับใบอนุญาต”  หมายความว่า   ผู้ขอรับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภท ดังต่อไปนี้

(1)  การเป็นศูนย์ซื้อขายคริปโทเคอร์เรนซี

(2) การเป็นศูนย์ซื้อขายโทเคนดิจิทัล

(3) การเป็นนายหน้าซื้อขายคริปโทเคอร์เรนซี

(4) การเป็นนายหน้าซื้อขายโทเคนดิจิทัล

(5) การเป็นผู้ค้าคริปโทเคอร์เรนซี

(6) การเป็นผู้ค้าโทเคนดิจิทัล

(7)  การเป็นผู้จัดการเงินทุนคริปโทเคอร์เรนซี

(8)  การเป็นผู้จัดการเงินทุนโทเคนดิจิทัล

(9)  การเป็นที่ปรึกษาคริปโทเคอร์เรนซี

(10)  การเป็นที่ปรึกษาโทเคนดิจิทัล

“บริษัท”  หมายความว่า   บริษัทจํากัดหรือบริษัทมหาชนจํากัด


หมวด ๑ ผู้ขอรับใบอนุญาต

\_\_\_\_\_\_\_\_\_\_\_\_\_\_\_\_\_\_\_\_\_


ข้อ ๑ ข้อ 3   ผู้ขอรับใบอนุญาตจะได้รับใบอนุญาตต่อเมื่อมีคุณสมบัติ ดังต่อไปนี้

(1)  เป็นบริษัทที่จัดตั้งขึ้นตามกฎหมายไทย  และ

               (ก)  ในกรณีที่ขอรับใบอนุญาตประเภทการเป็นศูนย์ซื้อขายคริปโทเคอร์เรนซี หรือการเป็นศูนย์ซื้อขายโทเคนดิจิทัล  ผู้ขอรับใบอนุญาตต้องมิใช่บริษัทที่ได้รับใบอนุญาตประกอบธุรกิจสินทรัพย์ดิจิทัลประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัล

               (ข)  ในกรณีที่ขอรับใบอนุญาตประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัล  ผู้ขอรับใบอนุญาตต้องมิใช่บริษัทที่ได้รับใบอนุญาตประกอบธุรกิจสินทรัพย์ดิจิทัลประเภทการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล

(2)  มีทุนจดทะเบียนซึ่งชําระแล้วไม่น้อยกว่าจํานวนที่คณะกรรมการ ก.ล.ต. ประกาศกําหนด

(3)  แสดงได้ว่าจะมีระบบงานที่มีความพร้อมในการประกอบธุรกิจสินทรัพย์ดิจิทัลตามประเภทที่ขอรับใบอนุญาต

(4)  ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน  รวมทั้งไม่มีเหตุอันควรเชื่อว่า  
มีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ

(5)  แสดงได้ว่าบุคคลที่เป็นหรือจะเป็นกรรมการหรือผู้บริหาร ซึ่งเป็นผู้รับผิดชอบเกี่ยวกับการประกอบธุรกิจสินทรัพย์ดิจิทัลของผู้ที่จะได้รับใบอนุญาตไม่มีลักษณะต้องห้ามตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล

(6)  แสดงได้ว่าบุคคลที่เป็นหรือจะเป็นผู้ถือหุ้นรายใหญ่ไม่มีลักษณะต้องห้ามตามประกาศกระทรวงการคลังว่าด้วยการกําหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับ  
ความเห็นชอบบุคคลที่เป็นผู้ถือหุ้นรายใหญ่

(7)  ในกรณีที่ผู้ขอรับใบอนุญาตมีการประกอบธุรกิจอื่นอยู่แล้วก่อนวันที่ยื่นขอรับใบอนุญาต ต้องมีคุณสมบัติเพิ่มเติม ดังต่อไปนี้

               (ก) ธุรกิจอื่นของผู้ขอรับใบอนุญาตต้องเป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจสินทรัพย์ดิจิทัลตามประเภทที่ขอรับใบอนุญาต และไม่มีลักษณะที่อาจก่อให้เกิดความขัดแย้งทางผลประโยชน์กับการประกอบธุรกิจสินทรัพย์ดิจิทัลตามประเภทที่ขอรับใบอนุญาต  เว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์  
ในเรื่องดังกล่าวได้อย่างมีประสิทธิภาพ

               (ข)  งบการเงินประจําปีงวดการบัญชีปีล่าสุดของผู้ขอรับใบอนุญาตต้องผ่านการตรวจสอบและแสดงความเห็นจากผู้สอบบัญชีที่สํานักงาน ก.ล.ต. ให้ความเห็นชอบ

               (ค)  สามารถดํารงเงินกองทุนและกันเงินสํารองได้ตามหลักเกณฑ์ของกฎหมาย  
ที่จัดตั้งบริษัทนั้นหรือกฎหมายที่ควบคุมการประกอบธุรกิจของบริษัทนั้น

               (ง)  ได้รับความยินยอมให้ประกอบธุรกิจสินทรัพย์ดิจิทัลจากหน่วยงานที่ควบคุมการประกอบธุรกิจอื่นของบริษัทนั้น

(8)[1](#_ftn1)  ไม่เคยถูกรัฐมนตรีตามข้อเสนอแนะของคณะกรรมการ ก.ล.ต. ปฏิเสธการให้ใบอนุญาตหรือเพิกถอนใบอนุญาตในช่วงระยะเวลาหกเดือนก่อนวันที่ยื่นคําขอรับใบอนุญาต

(9)[1](#_ftn2)  ไม่เป็นการยื่นคําขอรับใบอนุญาตแทนคําขอรับใบอนุญาตเดิมซึ่งผู้ขอรับใบอนุญาตขอถอนเรื่องไปในระหว่างการพิจารณาในช่วงระยะเวลาหกเดือนก่อนวันที่ยื่นคําขอรับใบอนุญาตนี้

(10)[1](#_ftn3)  ไม่อยู่ระหว่างถูกกล่าวโทษโดยสํานักงาน ก.ล.ต. หรืออยู่ระหว่างถูกดําเนินคดี  
อันเนื่องจากกรณีที่สํานักงาน ก.ล.ต. กล่าวโทษในความผิดเกี่ยวกับการประกอบธุรกิจสินทรัพย์ดิจิทัล ธุรกิจหลักทรัพย์ หรือธุรกิจสัญญาซื้อขายล่วงหน้า โดยไม่ได้รับอนุญาตหรือไม่ได้รับจดทะเบียน

(11)[1](#_ftn4) ไม่เป็นผู้ที่ศาลมีคําพิพากษาถึงที่สุดในความผิดเกี่ยวกับการประกอบธุรกิจสินทรัพย์ดิจิทัล ธุรกิจหลักทรัพย์ หรือธุรกิจสัญญาซื้อขายล่วงหน้า โดยไม่ได้รับอนุญาตหรือไม่ได้รับจดทะเบียน เว้นแต่จะพ้นโทษตามคําพิพากษาถึงที่สุดนั้นมาแล้วไม่น้อยกว่าสิบปี

(12)[1](#_ftn5)  กรรมการ ผู้บริหาร และผู้ถือหุ้นรายใหญ่ของผู้ขอรับใบอนุญาตต้อง

               (ก)  ไม่เป็นกรรมการ ผู้บริหาร หรือผู้ถือหุ้นรายใหญ่ในบริษัทที่ถูกรัฐมนตรีตามข้อเสนอแนะของคณะกรรมการ ก.ล.ต. ปฏิเสธการให้ใบอนุญาต ถูกเพิกถอนใบอนุญาต หรือในบริษัทที่ขอถอนคําขอรับใบอนุญาต ภายในระยะเวลาตามที่กําหนดใน (8) หรือ (9)  แล้วแต่กรณี

               (ข)  ไม่มีหรือเคยมีส่วนร่วม หรือสนับสนุนการกระทําของผู้ที่อยู่ระหว่างถูกกล่าวโทษหรือถูกดําเนินคดีในความผิดตาม (10)

               (ค) ไม่มีหรือเคยมีส่วนร่วม หรือสนับสนุนการกระทําของผู้ที่ศาลมีคําพิพากษาถึงที่สุดในความผิดตาม (11) ไม่ว่าศาลจะมีคําพิพากษาให้รอการลงโทษหรือไม่ เว้นแต่ผู้นั้นพ้นโทษ หรือพ้นจากการรอการลงโทษมาแล้วไม่น้อยกว่าสิบปี”


หมวด ๒ การขอรับใบอนุญาตและการออกใบอนุญาต

ประกอบธุรกิจสินทรัพย์ดิจิทัล

\_\_\_\_\_\_\_\_\_\_\_\_\_\_\_\_\_\_\_


ข้อ ๔ ให้ผู้ขอรับใบอนุญาตยื่นคําขอต่อสํานักงาน ก.ล.ต. ตามแบบและวิธีการ  พร้อมทั้งเอกสารหลักฐานที่คณะกรรมการ ก.ล.ต. ประกาศกําหนดไว้บนเว็บไซต์ของสํานักงาน ก.ล.ต.


ข้อ ๕ ในกรณีที่สํานักงาน ก.ล.ต. เห็นว่ามีความจําเป็นและสมควร และได้รับความยินยอมจากผู้ขอรับใบอนุญาต ให้พนักงานเจ้าหน้าที่มีอํานาจเข้าไปในสถานที่ประกอบธุรกิจหรือสถานที่ตั้งของผู้นั้นหรือสถานที่อื่นที่เกี่ยวข้อง หรือเข้าถึงระบบคอมพิวเตอร์หรืออุปกรณ์อื่นใด เพื่อตรวจสอบฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอรับใบอนุญาตได้


ข้อ ๖ ในกรณีที่คณะกรรมการ ก.ล.ต. พิจารณาเห็นว่าผู้ขอรับใบอนุญาตเป็นผู้มีคุณสมบัติถูกต้องและครบถ้วนตามที่กําหนดในข้อ 3 ให้คณะกรรมการ ก.ล.ต. เสนอแนะรัฐมนตรีเพื่อพิจารณาอนุญาตภายในเก้าสิบวันนับแต่วันที่สํานักงาน ก.ล.ต. ได้รับคําขอรับใบอนุญาต เอกสารและหลักฐานครบถ้วนตามคู่มือสําหรับประชาชน และให้รัฐมนตรีพิจารณาให้แล้วเสร็จภายในหกสิบวัน นับแต่วันที่ได้รับข้อเสนอแนะของคณะกรรมการ ก.ล.ต.ใบอนุญาตประกอบธุรกิจสินทรัพย์ดิจิทัล ให้เป็นไปตามแบบที่คณะกรรมการ ก.ล.ต. ประกาศกําหนด


ข้อ ๗ ให้ผู้ได้รับใบอนุญาตปฏิบัติตามเงื่อนไขในการได้รับใบอนุญาต ดังต่อไปนี้

(1)  ผู้ได้รับใบอนุญาตจะเริ่มประกอบธุรกิจสินทรัพย์ดิจิทัลตามประเภทที่กําหนดในใบอนุญาตได้ต่อเมื่อสํานักงาน ก.ล.ต. ตรวจสอบแล้วเห็นว่าผู้ได้รับใบอนุญาตสามารถแสดงได้ถึงเรื่อง ดังต่อไปนี้

               (ก)  มีการบริหารงานที่ดีและมีประสิทธิภาพ

               (ข)  มีนโยบายและมาตรการในการป้องกันความขัดแย้งทางผลประโยชน์ การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยง  
ในการประกอบธุรกิจสินทรัพย์ดิจิทัลตามประเภทที่ขอเริ่มประกอบธุรกิจที่มีประสิทธิภาพ รวมทั้ง  
มีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้

               (ค)  มีระบบงานที่มีความพร้อมในการประกอบธุรกิจสินทรัพย์ดิจิทัลตามประเภท  
ที่ขอเริ่มประกอบธุรกิจ

               (ง)  มีความพร้อมด้านบุคลากรเพื่อรับผิดชอบงานด้านธุรกิจสินทรัพย์ดิจิทัลตามประเภท  
ที่ขอเริ่มประกอบธุรกิจ

(2)[1](#_ftn1) ผู้ได้รับใบอนุญาตต้องประกอบธุรกิจสินทรัพย์ดิจิทัลตามที่กําหนดในใบอนุญาตภายในหนึ่งร้อยแปดสิบวันนับแต่วันที่ได้รับใบอนุญาต 

ในกรณีที่มีเหตุจําเป็นและสมควรซึ่งทําให้ผู้ได้รับใบอนุญาตไม่อาจแสดง  
ความพร้อมในการประกอบธุรกิจตามข้อ 7 (1) (ค) หรือ (ง) อันเป็นเหตุให้ไม่อาจเริ่มประกอบธุรกิจได้ภายในกําหนดเวลาตามวรรคหนึ่ง ผู้ได้รับใบอนุญาตอาจยื่นคําขอผ่อนผันระยะเวลาการเริ่มประกอบธุรกิจต่อสํานักงาน ก.ล.ต. ก่อนครบกําหนดเวลาดังกล่าวได้  ทั้งนี้ สํานักงาน ก.ล.ต. อาจพิจารณาผ่อนผันกําหนดเวลาการเริ่มประกอบธุรกิจได้อีกไม่เกินหนึ่งร้อยแปดสิบวัน

(3)  ผู้ได้รับใบอนุญาตต้องดํารงคุณสมบัติตามข้อ 3 และดําเนินการในเรื่องที่ได้แสดงไว้ใน (1) ตลอดเวลาที่ประกอบธุรกิจสินทรัพย์ดิจิทัล

(4)  ผู้ได้รับใบอนุญาตที่ประสงค์จะเปลี่ยนแปลงรูปแบบธุรกิจที่มีผลต่อทุนจดทะเบียนชําระแล้วตามข้อ 3 (2) จะกระทําได้ก็ต่อเมื่อได้รับอนุญาตจากสํานักงาน ก.ล.ต. แล้ว โดยผู้ได้รับใบอนุญาตต้องยื่นคําขออนุญาตต่อสํานักงาน ก.ล.ต. พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน และให้สํานักงาน ก.ล.ต. พิจารณาให้แล้วเสร็จภายในสามสิบวันนับแต่วันที่ได้รับคําขออนุญาตดังกล่าว

ในกรณีที่ผู้ได้รับใบอนุญาตไม่สามารถปฏิบัติให้เป็นไปตามเงื่อนไขที่กําหนดในวรรคหนึ่ง รัฐมนตรีโดยข้อเสนอแนะของคณะกรรมการ ก.ล.ต. อาจเพิกถอนใบอนุญาตดังกล่าวได้


ข้อ ๘ ในกรณีที่ผู้ขอรับใบอนุญาตเป็นบุคคลตามมาตรา 100 ที่มีการประกอบธุรกิจ  
ในลักษณะเดียวกับประเภทของธุรกิจสินทรัพย์ดิจิทัลที่ได้รับใบอนุญาต ให้สํานักงาน ก.ล.ต. ตรวจสอบความพร้อมในการประกอบธุรกิจตามข้อ 7 (1) พร้อมกับการพิจารณาให้ใบอนุญาต และเมื่อได้รับใบอนุญาตแล้ว ให้ผู้ได้รับใบอนุญาตเริ่มประกอบธุรกิจสินทรัพย์ดิจิทัลประเภทนั้นได้


ข้อ ๙ คําขอรับใบอนุญาตประกอบธุรกิจสินทรัพย์ดิจิทัลและใบอนุญาตประกอบธุรกิจสินทรัพย์ดิจิทัล ให้ชําระค่าธรรมเนียมตามบัญชีอัตราค่าธรรมเนียมท้ายประกาศนี้

ให้ผู้ขอรับใบอนุญาตชําระค่าธรรมเนียมคําขอรับใบอนุญาตในวันที่ยื่นคําขอรับใบอนุญาตและให้ชําระค่าธรรมเนียมใบอนุญาตในวันที่ได้รับใบอนุญาต


ผู้มีอํานาจลงนาม ๑ ประกาศ ณ วันที่ 16 กรกฎาคม พ.ศ. 2561

 

                                                                    อภิศักดิ์  ตันติวรวงศ์

                                                           รัฐมนตรีว่าการกระทรวงการคลัง